**Toimintaohje huoltajalle pandemiatilanteessa**

Kouluun tullaan vain ehdottoman terveenä. Mikäli lapsella on flunssan tai vatsataudin oireita, on syytä ottaa yhteyttä omaoloon ja hakeutua sieltä saatujen ohjeiden mukaisesti koronatestiin. Testin tulosta odotetaan kotona ja kouluun ei tulla muutenkaan vähänkään sairaana.

Positiiviisen koronatestituloksen jälkeen terveydenhuollon viranomainen määrää oppilaan karanteeniin ja alkaa jäljittämisen. Karanteeniin saattaa joutua myös virukselle altistumisen vuoksi. Tieto tästäkin tapauksesta tulee aina viranomaiselta, joka ottaa yhteyttä perheeseen. Tässä ohessa on ohjeet karanteenitilanteeseen, jossa koulussa tehdään päätös poikkeuksellisista opetusjärjestelyistä, joka oikeuttaa opetukseen sekä kouluateriaetuun. Omaehtoisesta karanteenista ei tätä päätöstä tehdä.

Ohjeet karanteeniin määrätylle

1. Ilmoita luokanopettajalle tilanteesta välittömästi wilmaviestillä.
2. Merkitse wilmaan poissaolon syy karanteenissa.
3. Sovi opettajan kanssa viestintävälineestä oppilaan ja koulun välillä.
4. Luokanopettajan kanssa neuvotellaan millä välineellä ja alustalla opetusta kotiin järjestetään.
5. Lähtökohtaisesti opetusta järjestetään työjärjestyksen mukaisesti etäyhteydellä.
6. Opetusta koskee samat säännöt kuin kontaktiopetustakin myös mm. myöhästymisten tai poissaolon osalta.
7. Muista ilmoittaa luokanopettajalle, koulusihteerille tai rehtorille haluatko käyttää perusopetuslainmukaisen ateriaetuuden, jolloin koulusihteeri välittää tiedon koulun ruokapalveluvastaavalle.
8. Ruokaetuuden noutoaika ja paikka ilmoitetaan teille, (yleensä 1-3 päivää ilmoituksesta). Mikäli oppilas on määrätty karanteeniin/eristykseen, voi koululounaan noutaa oppilaan perheenjäsen, joka ei ole karanteenissa/eristyksessä.
9. Karanteenin aikana koulua käydään voinnin mukaan, sairaana tulee levätä.

Opetuksen poikkeuksellisten opetusjärjestelyiden aikana:

* Opetus toteutetaan lukujärjestyksen mukaisella aikataululla.
* Oppilaan velvollisuus osallistua opetukseen ja tehdä koulutehtävät säilyvät myös etäopetuksen aikana.
* Oppilaan tulee olla lukujärjestyksen mukaisena aikana valmiudessa päätelaitteellaan (esim. iPad). **Ohjeet opettajalta tulevat aluksi wilma-viestinä**, ja jatkossa opettajan kanssa sovittavalla tavalla.
* Ensisijaiset digitaaliset oppimis- ja viestintäympäristöt ovat wilma, pedanet ja Teams

 Koulun toimintasuunnitelmaan kirjatut toimintatavat liittyen poikkeuksellisiin opetusjärjestelyihin:

<https://peda.net/jyvaskyla/lohikoskenkoulu/ak/koulun-ohjeistukset-arkeen-pandemian-aik>